Charles Leclerc

[duimnael|links|280px|Leclerc bestuur hier die Haas VF-16 in vrye oefening gedurende die [2016 Britse Grand Prix.]]
**Charles Leclerc** (gebore 16 Oktober 1997) is 'n Monegaskiese professionele renbestuurder, wat sedert 2016 by Formule Een betrokke is en sedert 2019 vir die fabrieks-Ferrarispan jaag, gekontrakteer tot die einde van die 2024-seisoen. Hy het die GP3-reeks- kampioenskap in 2016 en die FIA ​​Formule 2-kampioenskap in 2017 gewen. 

Leclerc het sy Formule Een-debuut in 2018 vir die Sauber-Ferrarispan gemaak, 'n span verbonde aan Ferrari, terwyl hy deel was van die Ferrari-bestuurdersakademie. Met Sauber wat die vorige jaar laaste geëindig het, het Leclerc die stryd aangesê om sy eindposisie in die vervaardigerskampioenskap tot agtste te verbeter, en was in die beter posisie van die twee Sauber-jaers. 

Hy het die naasjongste jaer geword wat in Formule Een by die 2019 Bahreinse Grand Prix in die voorwegspringposisie gekwalifiseer het. In die 2019-seisoen het Leclerc ook sy eerste loopbaanoorwinning in België behaal. Hy het die FIA-voorwegsprongtrofee in die 2019-seisoen gewen en die jongste jaer geword om dit te wen. Hy eindig die 2019 in 'n verdienstelike vierde plek as bestuurder, nadat hy in elke wedren beter vertoon het as sy viermalige wêreldkampioenspanmaat, Sebastian Vettel.

## Vroeë loopbaan 
### 2005–2013: Knortjorre 
Leclerc het sy knortjorloopbaan in 2005 begin en die Franse PACA-kampioenskap in 2005, 2006 en 2008 gewen. In 2009 het hy Franse Kadetkampioen geword voordat hy in 2010 na die KF3 -klas opgeskuif het, waar hy die Junior Monaco Kartbeker gewen het. Hy het in die KF3-klas vir 2011 voortgegaan en die CIK - FIA KF3 Wêreldbeker, die CIK-FIA Karting Academy Trophy en die ERDF Junior Kart Masters gewen. Leclerc het ook gedurende die jaar 'n lid van Nicolas Todt se All Road Management-maatskappy geword.

Leclerc het in 2012 na die KF2-kategorie gegradueer met die fabrieksgesteunde ART Grand Prix-span, wat die WSK Euro Series-titel gewen het, sowel as die naaswenner in die CIK-FIA Europese KF2-kampioenskap en die CIK-FIA onder 18 Wêreldkartingkampioenskap. In sy laaste jaar van karting in 2013 het Leclerc die Suid-Garda Winterbeker gewen en sesde posisie in die CIK-FIA Europese KZ -kampioenskap behaal en tweede geëindig in die CIK-FIA Wêreld-KZ-kampioenskap, agter die huidige Red Bull Formule Een-jaer Max Verstappen.

### 2014–2016: Formule Renault, Formule Drie en GP3
In 2014 het Leclerc na enkelsitplekmotors gegradueer en in die Formule Renault 2.0 Alpe-kampioenskap vir die Britse span Fortec Motorsports gejaag. Gedurende die seisoen het hy sewe podiumplekke ingeneem, insluitend 'n dubbele oorwinning by Monza, om naaswenner in die kampioenskap agter Koiranen GP se Nyck de Vries te eindig. Leclerc het ook die Juniorkampioenskaptitel by die laaste wedren van die seisoen in Jerez gewen en voor die tiener Matevos Isaakyan geëindig.

Leclerc het ook aan 'n deel van die Eurocup Formule Renault 2.0-seisoen as 'n gasbestuurder vir Fortec deelgeneem. In die ses wedrenne waaraan hy deelgeneem het, het hy drie keer op die podium geëindig en 'n tweede plek by die Nürburgring behaal, gevolg deur 'n paar tweede plekke by die Hungaroring.
duimnael|Leclerc jaag in die 2015 Europese Formule 3-kampioenskap

Leclerc het in 2015 na Formule Drie gegradueer en in die FIA Formule 3 Europese Kampioenskap saam met die Nederlandse span Van Amersfoort Racing gejaag. By die openingsronde van die seisoen op Silverstone het Leclerc die voorwegspringposisie vir die tweede en derde wedrenne van die naweek geërf nadat die oorspronklike voor-kwalifiseerder Felix Rosenqvist weens 'n tegniese oortreding uitgesluit is. Hy het voortgegaan om sy eerste renoorwinning in die derde ren van die naweek te behaal, voor Antonio Giovinazzi en Jake Dennis. Hy het sy tweede oorwinning by die volgende ronde in Hockenheim behaal, die derde wedren gewen, sowel as twee bykomende podiums en drie nuweling-oorwinnings in die loop van die byeenkoms. Leclerc het sy derde oorwinning in die eerste wedren by Spa-Francorchamps behaal wat hom die voortou in die kampioenskap laat neem het. Leclerc het egter vierde op die punteleer geëindig, meestal weens skade wat aan sy motor se onderstel opgedoen is ná 'n botsing met Lance Stroll by Zandvoort.

In November 2015 het Leclerc tweede by die Macau Grand Prix geëindig. In Desember 2015 het Leclerc aan na-seisoen toetse deelgeneem vir ART Grand Prix en Arden International. De Vries het in Februarie 2016 bevestig dat Leclerc in die 2016 GP3-seisoen sou jaag. ART het Leclerc die volgende week onderteken. Met die span het hy drie oorwinnings behaal en die titel in sy eerste jaar van die reeks verower, ondanks die feit dat hy in die hoofwedren van die seisoen se laaste wedren in Aboe Dhabi 'n ongeluk gemaak het.

## 2017: FIA Formule 2-kampioenskap 
duimnael|Leclerc lei die 2017 Jerez Formule 2-rondte, op pad om die Formule 2-kampioenskap te wen
Die week ná sy oorwinning in die GP3-titelren, is bevestig dat Charles Leclerc na die Formule 2-reeks vir die 2017-seisoen gradueer by Prema Racing, saam met mede-GP3-renjaer en Ferrari-junior Antonio Fuoco.

Hy het sy debuut by Bahrein gemaak, waar hy die voorwegspringposisie ingeneem het vir die hoofwedren, maar net derde geëindig. In die naelwedren het sy Prema-span besluit om 'n middelwedren-kuipestop te doen, wat baie ongewoon is in die korter naelrenne. Hy het harder op sy medium Pirellibande gedruk en 'n voorsprong van nege sekondes geskep voordat hy gestop het. Dit sou hom tot die 14de plek laat terugval, maar Leclerc het hierna 13 motors verbygesteek en die oorwinning behaal deur Luca Ghiotto in die laaste rondte verby te steek. Nadat hy vir die tweede agtereenvolgende keer die voorwegspringposisie ingeneem het, het hy sake met Ghiotto uitgespook om weer in die Catalunya-pronkwedren te wen, ondanks 'n radiokwessie.

Leclerc het geen punte by sy tuisronde by Monaco aangeteken nie. Hy moes uit die voorwegspringplek van die ren onttrek weens 'n veringprobleem. Die uitval het ook beteken dat hy die naelwedren agter op die rooster sou begin, en in hierdie wedren het hy met Norman Nato gebots terwyl hy probeer het om sy weg op die rooster te verbeter, wat uiteindelik daartoe gelei het dat albei jaers uit die wedren moes onttrek. Hy het die kampioenskapvoorsprong behou ten spyte van 'n swak naweek, wat hy as 'reuse teleurstellend' beskryf het.

Leclerc het 'n vierde agtereenvolgende voorwegspringplek by 'n wedren in Azerbeidjan geneem, wat hy aan sy oorlede pa, Herve, opgedra het. Hy het dit in nog 'n oorwinning omskep, hoewel die wedren vyf rondtes voor die geskeduleerde einde met 'n rooi vlag beëindig is. In die naelwedren het hy agtste weggespring, en vroeg tot tiende geval, maar teruggeveg tot sesde. Die uitval van die renvoorloper, sy titelmededinger Oliver Rowland, en De Vries, wat ook voor Leclerc was, het beteken dat Leclerc tot vierde verbeter het. Hy het toe Nicholas Latifi en Jordan King verby gesteek en die nuwe leier, Nato, begin aanval. Hy het Nato verbygesteek, maar het 'n straf van tien sekondes gekry omdat hy nie spoed verminder het vir geel vlae nie, en het dus tweede geëindig.

In Oostenryk het hy sy vyfde voorwegspringplek ingeneem, en toe die vertoonwedren gewen ondanks druk van sy spanmaat Fuoco, en teen die einde, die DAMS van Latifi. Hy sou uit die naelren val nadat hy met Fuoco gebots het en getol het. Deur vir die sesde keer die voorwegspringplek in te neem vir die volgende wedren, by Silverstone, het hy die rekord vir die meeste voorwegspringplekke na mekaar geëwenaar, wat deur Stoffel Vandoorne in 2014 en 2015 opgestel is. Hy het die wedren gewen, selfs nadat sy motor tydens die wedren aan die brand geslaan het, en selfs nadat een van sy kantspieëls in die slotfase losgeraak het.

Hy sou nie voor wegspring in Hongarye nie, al het hy sy sewende agtereenvolgende voorwegspringposisie ingeneem, aangesien hy vir 'n tegniese oortreding gediskwalifiseer is. Ten spyte daarvan dat hy laaste weggespring het, was hy by die eerste draai reeds in die 12de posisie. Deur 'n alternatiewe bandstrategie te benut wat hom op die mediumbande laat begin het, het Leclerc agter Alexander Albon vasgeval, wat op dieselfde strategie was, hoewel hy uiteindelik verby gekom het en vierde sou eindig. Hy sou ook die volgende dag vierde in die naelren eindig, wat hom 'n 50-punt-kampioenskapvoorsprong bo Rowland gegee het.

Vir die Belgiese rondtes het Leclerc weer die voorwegspringplek geneem en die wedren oortuigend met meer as 20 sekondes gewen, maar sy oorwinning is gediskwalifiseer omdat een van sy skyfblokke buitensporig verweer was. Nadat Leclerc in die 19de plek moes wegspring, het hy weer tot die vyfde plek geklim en 3,8 sekondes agter die wenner, Sérgio Sette Câmara, geëindig.
duimnael|links|Leclerc by die 2017 Monza Formule-2 rondte
Vir die Italiaanse vertoonwedren het Leclerc om die voortou meegeding; maar op die laaste rondte was hy egter in 'n ongeluk met De Vries betrokke. Nadat hy vir die tweede agtereenvolgende naelren agter op die rooster weggespring het, het Leclerc daarin geslaag om terug te veg na die negende posisie, al was dit sonder enige punte.

Met 'n marge van 57 punte oor Rowland wat op pad was na die voorlaaste rondtes by Jerez, het Leclerc sy agtste voorwegspringplek van die seisoen behaal, met albei sy tydrondtes wat goed genoeg was vir die voorwegspringplek. In die vertoonwedren het Leclerc die meeste van die vroeë wedren op sagte bande oorheers en kon die meeste van die deelnemers op die alternatiewe strategie verbysteek. Met sewe rondtes oor, het Nobuharu Matsushita egter met Santino Ferrucci gebots, wat die veiligheidsmotor laat verskyn het. Op die punt toe die wedren hervat is, is Leclerc oor die spanradio verkeerd ingelig dat dit die "laaste rondte" was, al was daar vier rondtes om te gaan, so nadat hy hard gedruk het om 'n gaping op te bou, was Leclerc se bande "erg oorverhit" met verskeie rondtes nog om te gaan, en alhoewel sy bande teen die einde heeltemal gedaan was, het Leclerc daarin geslaag om 'n stormende Rowland met 0,23 sekondes terug te hou, en die FIA Formule 2-kampioenskap in sy nuwelingseisoen in te palm in die F1-voerderreeks. 

Deur die kampioenskap te beklink, het Leclerc die jongste kampioen ooit van die hoofondersteuningsreeks vir Formule 1 geword op 19 jaar, 356 dae, en die eerste jaer sedert Nico Hülkenberg in 2009 om die kampioenskap in hul nuwelingseisoen te wen ('n prestasie wat net Nico Rosberg en Lewis Hamilton voorheen vermag het) en die enigste jaer wat 'n kampioenskap met die Dallara GP2/11-onderstel in hul nuwelingseisoen gewen het.

Vir die naelren het Leclerc in die agtste plek weggespring, maar weens sy motor se aggressiewe opset moes hy en sy spanmaat, Antonio Fuoco, die naelren by die kuipe aandoen vir nuwe bande. Leclerc het egter deur die veld gevleg, maar weens die oormatige slytasie van sy bande het hy drie plekke op die laaste rondte afgestaan en in die sewende plek geëindig.

Vir die laaste rondes in Aboe Dhabi het Leclerc in die sesde plek gekwalifiseer vir die vertoonwedren, sy laagste wegspringposisie die hele seisoen, uitgesluit strawwe. Ten spyte hiervan het hy egter daarin geslaag om die hoogste van die renjaers op 'n alternatiewe strategie in Aboe Dhabi (sag, dan supersag) in die vierde plek te eindig. Hy het tot derde gevorder, maar is in die laaste draai van die laaste rondte deur Antonio Fuoco geklop. Hierdie posisie is egter later na tweede verander nadat die wedrenwenner, Oliver Rowland, en Fuoco gediskwalifiseer is vir onderskeidelik oormatige vloerslytasie en onderdruk-voorbande.

Vir Leclerc se laaste wedren het hy in die sewende posisie weggespring. Hy kon aanvanklik twee plekke opmaak, maar het stadiger gevorder as die renleiers Alexander Albon en Nicholas Latifi. Soos die wedren gevorder het, het Leclerc egter tyd begin wen vergeleke met sy mededingers en het daarin geslaag om Latifi met 'n paar rondtes oor verby te steek. Vir die laaste drie rondtes was DRS gedeaktiveer en geel vlae in die finale sektor het beteken dat Leclerc agter Albon vasgeval het, maar op die laaste rondte het albei jaers verstrengel geraak, veroorsaak deur Leclerc wat Albon gestamp het, en albei het 'n naelren gehad totdat Leclerc uiteindelik die voortou geneem het en met 1,293 sekondes gewen het, sy laaste oorwinning in sy laaste Formule 2-ren.

## Formule 1-loopbaan 
[links|duimnael|Leclerc *(links)* het in 2016 by die Ferrari Bestuurdersakademie aangesluit en vier vrye oefensessies by die [Haas F1-span voltooi.]]
In 2016 het Leclerc by die Ferrari Bestuurdersakademie aangesluit as 'n ontwikkelingsbestuurder vir die Haas F1-span en Scuderia Ferrari Hy het twee maande later sy toetsdebuut by Fiorano gemaak en die Ferrari F14 T bestuur. As deel van sy rol by Haas het Leclerc deelgeneem aan die eerste vrye oefensessies van die Britse, Hongaarse, Duitse en Brasiliaanse Grands Prix. Nadat hy Ferrari by eersgenoemde beïndruk het, het hy sy eerste amptelike toets vir die span by Silverstone in die SF16-H voltooi. Daar was aanvanklik gerugte dat hy direk na Formule Een met Haas sou gradueer nadat hy die 2016 GP3-reeks gewen het; maar hul spanhoof Guenther Steiner het die gerugte ontken en gesê dat Leclerc eerder na FIA Formule 2 sou vorder.
[regs|duimnael|Leclerc het vier sessies met [Sauber Motorsport|Sauber in 2017 voltooi, sowel as die middelseisoentoets met Ferrari.]]
Leclerc het deelgeneem aan die 2017 middelseisoentoets by die Hungaroring met Ferrari — in die SF70H — en 98 rondtes voltooi en die vinnigste rondte van die eerste dag opgestel. Kimi Räikkönen het sy vertoning geprys en gesê "dit is nie maklik om goed te doen in 'n ander motor as wat jy normaalweg bestuur nie", en bygevoeg dat "hy verseker wonderlik sal doen in die toekoms". Leclerc het verdere vrye oefensessies met Sauber voltooi by die Maleisiese, Verenigde State, Mexikaanse en Brasiliaanse Grands Prix, nadat hy vir 2018 by die span geteken het.

### Sauber (2018) 
[links|duimnael|Leclerc (gefotografeer by die [2018 Chinese Grand Prix|Chinese Grand Prix) het in 2018 in Formule Een met Sauber gedebuteer.]]
Leclerc het in 2018 as 'n voltydse bestuurder by Sauber geteken en Pascal Wehrlein vervang met Marcus Ericsson as spanmaat. Met sy debuut by die Australiese Grand Prix het Leclerc die eerste Monegaskiese bestuurder geword wat aan Formule Een meeding sedert Olivier Beretta in 1994. Hy het agtiende gekwalifiseer en dertiende geëindig in sy debuut. Na hy geen punte in Bahrein en China verdien het nie, het 'n sesde plek by die Azerbeidjanse Grand Prix hom die eerste Monegask gemaak wat punte in Formule Een aangeteken het sedert Louis Chiron in 1950. Hy het nog 'n punt aangeteken deur tiende te eindig by die Spaanse Grand Prix. By sy eerste tuis-Grand Prix in Monaco het Leclerc 'n remfaling in die laaste rondtes opgedoen, en teen Brendon Hartley in die *Nouvelle Chicane* gebots het en sy eerste loopbaanonttrekking beteken het. Drie agtereenvolgende punte-uitslae het in Kanada, Frankryk en Oostenryk gevolg, voordat hy vyf wedrenne sonder punte afgelê het. Hierdie lopie het drie onttrekkings ingesluit: 'n los wiel in Brittanje, skade aan sy vering na 'n botsing met Sergio Pérez in Hongarye, en 'n botsing met verskeie motors in België. Leclerc het die halo-toestel geprys vir die voorkoming van ernstige beserings tydens die ongeluk, en gesê dat hy "baie bly was om dit oor [sy] kop te hê".

Verdere punte-insamelings het gekom met onderskeidelik negende en sewende plekke by die Singapoerse en Russiese Grands Prix, voor 'n onttrekking weens 'n meganiese fout in Japan en skade weens 'n botsing met Romain Grosjean in die Verenigde State. Leclerc het sy nooiensseisoen afgesluit met drie agtereenvolgende sewende plekke in Meksiko, Brasilië en Aboe Dhabi. Leclerc het dertiende in die Wêreldbestuurderskampioenskap geëindig, met 39 punte teenoor sy spanmaat Ericsson se nege, en is weer aangewys as FIA se "Nuweling van die Jaar".

### Ferrari (2019–hede) 
#### 2019: Nooiens-oorwinnings en *il Predestinato* 
[alt=Leclerc driving the Ferrari SF90 at 2019 Formula One pre-season testing|duimnael|Leclerc het in 2019 na [Scuderia Ferrari|Ferrari verskuif, sy tweede seisoen in Formule Een.]]
Leclerc het in 2019 by Ferrari geteken en sitplekke met Kimi Räikkönen geruil om saam met die viermalige Wêreldbestuurderskampioen Sebastian Vettel te jaag. Die destydse spanhoof, Maurizio Arrivabene, het verklaar dat sy kontrak tot 2022 sou duur. Leclerc het die 2018 na-seisoen-toets met Ferrari by die Yas Marina-renbaan uitgevoer en die vinnigste tyd in die SF71H opgestel. Hy het vir die span by die Australiese Grand Prix gedebuteer, gekwalifiseer en vyfde geëindig. In Bahrein het Leclerc sy eerste voorwegspringplek ingeneem om die tweede jongste jaer in Formule Een-geskiedenis te word. Hy het die grootste deel van die wedren gelei voordat hy 'n enjinprobleem, met 10 rondtes om te gaan, opgedoen het. Hy is verbygesteek deur beide Mercedesrenjaers en het derde geëindig om sy eerste podiumplek te verseker. Leclerc het vyfde in China, Azerbeidjan en Spanje geëindig - agter Vettel, nadat hy beveel is om hom verby te laat. By die Monaco Grand Prix het hy sestiende gekwalifiseer na 'n spanstrategiefout; hy het 'n pap band opgedoen wat sy ren beëindig het na 'n poging om Nico Hülkenberg verby te steek. Leclerc het gekwalifiseer en derde geëindig by beide die Kanadese en Franse Grands Prix. 

Hy het in die voorste plek weggespring by die Oostenrykse Grand Prix en tweede geëindig na Max Verstappen na sy verbysteek op die derde laaste rondte, waartydens hulle kontak gemaak het - die ondersoek deur die beamptes het dit as 'n renvoorval afgemaak. Die twee  scawas dwarsdeur die Britse Grand Prix in 'n noue stryd gewikkel, met Leclerc wat voor in die derde plek geëindig het om sy vierde agtereenvolgende podiumplek te verseker. Hy het in die tiende plek in Duitsland gekwalifiseer te midde van 'n brandstofstelselprobleem. Hy het tot vierde in die reën-geteisterde wedren geklim voordat hy te vroeg vir droë bande by die kuipe ingeroep is, wat veroorsaak het dat sy motor traksie verloor en teen die versperrings gebots het. Hy het daarna vierde in Hongarye geëindig.
[links|duimnael|Leclerc het die [2019 Italiaanse Grand Prix gewen te midde van 'n stryd met Lewis Hamilton, wat hom in die Italiaanse media die bynaam *il Predestinato* besorg het.]]

Leclerc het die voorste wegspringplek vir die Belgiese Grand Prix bemeester en Lewis Hamilton agter hom gehou om die derde jongste Formule Een Grand Prix-wenner - op 21-jarige ouderdom - sowel as die eerste Monegask te word om dit te vermag. Hy het sy oorwinning opgedra aan Anthoine Hubert, wat die vorige dag in 'n Formule 2-ren gesterf het. Leclerc het toe die Italiaanse Grand Prix vanaf die voorste wegspringplek gewen en sy voorsprong teen beide Mercedes-jaers verdedig om die eerste Ferrari-wenner by Monza sedert Fernando Alonso in 2010 te word; sy oorwinnings het hom die bynaam *il Predestinato* in Italiaanse media besorg. Hy het weer die voorste wegspringplek in Singapoer geneem en tweede geëindig nadat hy deur spanmaat Vettel uitgesny is, wat hom tot derde in die kampioenskap bevorder het. Leclerc het die strategie as "onregverdig" beskryf, waarop spanhoof Mattia Binotto geantwoord het dat Vettel toegelaat is om eerste by die kuipe in te trek om sy posisie te verdedig. In Rusland het hy sy vierde agtereenvolgende voorste wegspringplek behaal en derde geëindig, nadat 'n virtuele veiligheidsmotor albei Mercedes-bestuurders gehelp het om Leclerc met verkorte kuipestoppe verby te steek. Hy het tweede gekwalifiseer by die Japannese Grand Prix, maar het skade opgedoen in 'n botsing met Verstappen in die eerste rondte en het sesde geëindig. Leclerc het vierde geëindig by die Meksikaanse en Verenigde State Grands Prix, na hy die voorste wegspringplek by eersgenoemde geërf het weens 'n roosterstraf vir Verstappen. 'n Botsing met Vettel het veroorsaak dat beide jaers uit die Brasiliaanse Grand Prix moes onttrek, met Leclerc wat onder Verstappen op die punteleer geval het. Beide is deur Binotto berispe, wat gesê het hulle "moet jammer wees vir die span". Leclerc het die seisoen-eindiger Aboe Dhabi Grand Prix in die derde plek afgesluit en was vierde in die Wêreldbestuurderskampioenskap met 264 punte, 24 voor spanmaat Vettel in die vyfde plek. Benewens die wen van die FIA Pole-trofee met sewe voorposisies, het Leclerc twee oorwinnings uit 10 podiumplekke behaal, is hy met die Lorenzo Bandini-trofee bekroon, en kon hy sy Ferrari-kontrak tot die einde van 2024 verleng.

#### 2020–2021: Seisoene sonder oorwinnings vir Ferrari 
duimnael|Van bo af, Leclerc het in die kuipebaan geparkeer, met werktuigkundiges wat bandkomberse op sy Ferrari SF1000 sit tydens die 2020 Formule Een voorseisoentoetsing

Die 2020 Formule Een-seisoen is vertraag en verkort weens die wêreldwye Covid-19-pandemie. Ferrari het met prestasie gesukkel met die SF1000, met Leclerc wat sewende gekwalifiseer het vir die seisoen-openende Oostenrykse Grand Prix. Hy het herstel na die derde plek in die wedren deur verskeie kere se verbysteek na die laaste veiligheidsmotor, en is bevorder na tweede na 'n straf vir Lewis Hamilton. In die aanloop tot die Stiermarkse Grand Prix is ​​Leclerc deur die FIA ​​ondersoek vir die beweerde oortreding van COVID-19-veiligheidsprotokolle terwyl hy met die toestemming van Ferrari na Monte Carlo teruggekeer het huis toe; beide Leclerc en Ferrari het 'n waarskuwing vir die voorval ontvang. In Stiermarke het Leclerc in die eerste rondte met sy spanmaat Sebastian Vettel gebots, wat veroorsaak het dat hulle albei moes onttrek. Leclerc het volle verantwoordelikheid vir die botsing geneem. 

Nadat hy elfde geëindig het by die Hongaarse Grand Prix, het Leclerc nog 'n podiumplek by die Britse Grand Prix verseker na 'n laat pap band vir Valtteri Bottas. Voor die 70ste Herdenkingsgrand Prix het Leclerc bewerings van rassisme in die gesig gestaar omdat hy verkies het om nie tydens die seremonies voor die wedren op sy knieë te gaan nie; hy het gereageer deur te sê dat rassisme "walglik" is en mediahuise daarvan beskuldig dat hulle sy woorde opsetlik verdraai het, en bygevoeg dat hy gewelddadige protes wou vermy. Hy het 'n eenstop-bandstrategie in die wedren suksesvol voltooi en vierde geëindig nadat hy agtste gekwalifiseer het, en gesê dat dit "soos 'n oorwinning gevoel het".

Leclerc het betroubaarheidsprobleme ondervind tydens die Spaanse en Belgiese Grands Prix, waar hy uit eersgenoemde onttrek het en veertiende geëindig het by laasgenoemde. By die Italiaanse Grand Prix het hy dertiende gekwalifiseer voordat hy teen 'n bandversperring by die *Curva Parabolica* gebots het en 'n rooi vlag veroorsaak het terwyl hy vierde geëindig het.

#### 2022: Kortgeknipte titelstryd met Verstappen 
[regs|duimnael|In 2022 het Leclerc sy eerste Grand Slam-titel van sy loopbaan by die Australiese Grand Prix (foto) behaal en die kampioenskap tot en met sy onttrekking in [2022 Spaanse Grand Prix|Spanje gelei.]]
Met nuwe regulasies wat die grondeffek reguleer, het Ferrari in die eerste helfte van 2022 'n uitdaging aan Red Bull gebied. 

Leclerc het heelvoor gekwalifiseer vir die seisoen-opener die Bahreinse Grand Prix, voordat hy die wedren gewen het te midde van 'n noue stryd met Max Verstappen, Die resultaat het hom die eerste Monegask-bestuurder gemaak om die Wêreldbestuurderskampioenskap te lei. Nadat hy tweede na Verstappen geëindig het in nog 'n noue stryd in Saoedi-Arabië,
 het Leclerc 'n oorheersende oorwinning vanaf voorste wegspringplek by die 2022 Australiese Grand Prix behaal, sy eerste Grand Slam in Formule Een behaal en sy kampioenskapsvoorsprong tot 34 punte oor George Russell vergroot, 46 voor Verstappen in die sesde plek. Na nog 'n stryd met Verstappen in die Emilia-Romagna Grand Prix-naelren, het Leclerc by die *Variante Alta*-chicane getol terwyl hy Sergio Pérez vir die tweede plek in die hoofren gejaag het, wat hom tot sesde gedegradeer het en sy voorsprong bo Verstappen tot 27 punte verminder het. Hy het tweede na Verstappen geëindig nadat hy by die Miami Grand Prix voor weggespring het.

In Spanje het Leclerc weer die voorste plek geneem en die wedren met 'n voorsprong van 13 sekondes gelei totdat 'n kragbronversaking hom gedwing het om te onttrek, handing Verstappen the victory and championship lead. wat Verstappen die oorwinning en kampioenskapsleiding besorg het.

Nadat hy nog 'n voorste plek by die Monaco Grand Prix geneem het, het Leclerc vierde geëindig weens 'n strategiese fout in nat weerstoestande. Hy het sy vierde agtereenvolgende voorste wegspringplek by die Azerbeidjanse Grand Prix behaal, waar hy weer weens 'n enjinprobleem uit die voortou geval het, wat hom derde op die punteleer agter Pérez geplaas het. Leclerc het negentiende vir die Kanadese Grand Prix weggespring weens 'n enjin-roosterstraf; maar hy kon herstel tot vyfde.

By die 2022 Britse Grand Prix het hy vierde geëindig nadat hy 'n bonus-kuipestop onder die veiligheidsmotor aan sy spanmaat, Carlos Sainz jr., afgestaan het.
[duimnael|links|Leclerc het drie oorwinnings behaal om as naaswenner gekroon te word in die Wêreldbestuurderskampioenskap na [Max Verstappen.]]

Leclerc het toe by die Oostenrykse Grand Prix geseëvier na 'n hewige stryd met Verstappen, halfpad deur die seisoen na die tweede plek op die punteleer geklim. Ferrari het gesukkel om die vertoning van Red Bull sedert die Franse Grand Prix te ewenaar, waar Leclerc op die voorste wegspringplek begin het voordat hy op rondte 18 uit die voortou getol en teen 'n versperring gebots het. In Hongarye het hy derde gekwalifiseer en sesde geëindig nadat nog 'n strategiese fout deur Ferrari hom op onderpresterende harde bande geplaas het; Verstappen het die wedren gewen en sy voorsprong oor Leclerc tot 80 punte gerek voor die aanvang van die somerpouse.

Leclerc het vyftiende weggespring na 'n roosterstraf by die Belgiese Grand Prix, waar hy na vyfde herstel het, en na sesde afgeskuif is na 'n vyfsekonde-tydstraf vir te vinnig ry in die kuipelaan. Voor die Nederlandse Grand Prix het hy erken dat hy "opgehou het om sy punte-agterstand teenoor Verstappen te tel". Hy het vyf agtereenvolgende podiumplekke van daar af behaal tot die Verenigde State Grand Prix, insluitend tweede plekke vanaf die voorste wegspringplek in Italië en Singapoer; Verstappen het die titel in Japan verower. Leclerc het onderskeidelik sesde en vierde geëindig by die Grands Prix van Mexikostad en São Paulo – na 'n botsing met Lando Norris by laasgenoemde – wat hom gelykop tweede in die kampioenskap gelaat het, met Pérez op 290 punte voor die finale rondte.  Leclerc het derde gekwalifiseer vir die Aboe Dhabi Grand Prix agter Pérez,  voordat hy hom met 'n eenstopstrategie verbygesteek het en tweede in die Wêreldbestuurderskampioenskap geplaas was. Hy het altesaam 308 punte oor die seisoen behaal, 146 agter Verstappen en 62 voor spanmaat Sainz in die vyfde plek. Hy het die veld gelei met nege voorste wegspringplekke,

#### 2023–2024: Eerste Monaco Grand Prix-oorwinning 
duimnael|Leclerc het vyf voorste wegspringplekke en ses podiumplekke in 2023 behaal.
Ferrari het gesukkel om konsekwente renspoed en bandslytasie te handhaaf gedurende die vroeë stadiums van 2023, terwyl Red Bull hul voorsprong van die vorige jaar gekonsolideer het. Leclerc het derde gekwalifiseer vir die Bahreinse Grand Prix, waar hy vir die grootste deel van die wedren gebly het voordat hy met 'n tegniese probleem uitgeval het. Hy het daarna 'n roosterstraf in Saoedi-Arabië gekry en tot sewende herstel nadat hy twaalfde begin het met 'n val van tien plekke.

Leclerc het uit die Australiese Grand Prix onttrek na 'n botsing met Lance Stroll op die eerste rondte. Leclerc het toe op die voorste wegspringplek gekwalifiseer by die Azerbeidjanse Grand Prix en tweede in die naelloop en derde in die hoofwedren geëindig.

Nadat hy in Miami tydens kwalifisering uitgeval het, het hy sewende geëindig. Hy het tot sesde verbeter by die Monaco Grand Prix nadat hy 'n roosterstraf van drie plekke gekry het omdat hy Lando Norris in die kwalifisering belemmer het.  In Spanje het hy negentiende gekwalifiseer en die wedren vanuit die kuipelaan begin – en die SF-23 as "onbestuurbaar" beskryf; hy het die wedren elfde voltooi. Leclerc het van tiende na vierde in Kanada herstel na 'n kuipestop-dobbelspel onder die veiligheidsmotor. Hy het op die voorste ry gekwalifiseer vir die Oostenrykse Grand Prix, waar hy kortliks gelei het voordat hy deur Max Verstappen vir die oorwinning verbygesteek is. Hy het onderskeidelik negende en sewende geëindig by die Britse en Hongaarse Grands Prix, te midde van probleme met bandverswakking en strategie. Leclerc het nog 'n voorste plek by die Belgiese Grand Prix behaal na 'n roosterstraf vir Verstappen; hy het derde geëindig.

Nadat hy weens skade aan die reëngeteisterde Nederlandse Grand Prix onttrek het, het Leclerc vierde geëindig in die volgende drie wedrenne in Italië, Singapoer en Japan. Hy het toe vyfde in Katar geëindig. Hy het teruggekeer na die voorste wegspringplek by die Verenigde State Grand Prix en het tweede in die naelren geëindig. Hy het tot sesde in die hoofwedren teruggesak voordat hy en Lewis Hamilton gediskwalifiseer is vir oormatige glyblokslytasie. Leclerc het weer in Meksikostad vir die voorste wegspringplek gekwalifiseer,  en derde geëindig na 'n botsing in die eerste draai met Sergio Pérez. Hy het in die voorste ry vir die São Paulo Grand Prix gekwalifiseer voordat hy uit die formasierondte geval het te midde van 'n hidrouliese probleem by *Ferradura*. Hy het weer vir die voorste wegspringplek gekwalifiseer vir die eerste Las Vegas Grand Prix, waar hy in 'n drieledige stryd om die voortou met Verstappen en Pérez betrokke was; Leclerc het tweede geëindig nadat hy laasgenoemde op die laaste rondte verbygesteek het, wat hom later die Inhaal-toekenning besorg het. Hy het weer tweede in Aboe Dhabi geëindig, wat hom na die vyfde plek in die Wêreldbestuurderskampioenskap met 206 punte verhoog het, gelyk met Fernando Alonso in die vierde plek,[nota 6] en ses voor spanmaat Carlos Sainz jr. in die sewende plek. Leclerc het vyf voorste wegspringplekke en ses podiumplekke oor die seisoen behaal.

[duimnael|links|Leclerc bestuur die Ferrari SF-24 by die [2024 Nederlandse Grand Prix. Hy het in 2024 drie Grands Prix gewen met 13 podiums, insluitend die Monaco Grand Prix.]]
Voor die 2024-seisoen het Leclerc gekies om sy kontrak met Ferrari te verleng tot ná die 2026-reëlveranderinge. Red Bull het die voorlopers gebly met die aanvang van die seisoen in Bahrein, waar Leclerc belowe het dat hy "absoluut alles" sou doen om mededingend te wees; hy het op die voorste ry gekwalifiseer en vierde geëindig te midde van remprobleme. Hy het tot derde verbeter by die Saoedi-Arabiese Grand Prix voordat hy 'n Ferrari 1-2-plek in Australië behaal het - hul eerste sedert die 2022 Bahreinse Grand Prix - waar hy tweede na Sainz geëindig het. Nadat hy vierde geëindig het by beide die Japannese en Chinese Grands Prix, het Leclerc derde plekke in Miami en Emilia Romagna, sowel as tweede in die naelren. Leclerc het toe die Monaco Grand Prix — sy tuiswedren — vir die eerste keer in sy loopbaan gewen, nadat hy van die voorste wegspringposisie af weggespring het. Hy het die eerste Monegask-bestuurder geword wat die byeenkoms gewen het sedert Louis Chiron in 1931, en die eerste om dit in die Formule Een-wêreldkampioenskap te doen. Leclerc het onttrek by die Kanadese Grand Prix weens probleme met sy kragbron. Nadat hy vyfde geëindig het by die Spaanse Grand Prix, het hy punteloos in Oostenryk en Brittanje geëindig as gevolg van botsingskade en strategiefoute, wat hom van tweede na derde op die punteleer agter Norris laat val het. Leclerc het weer vir die voorste wegspringplek by die Belgiese Grand Prix gekwalifiseer na 'n terugval op die rooster vir Verstappen, en derde geëindig na 'n diskwalifikasie vir George Russell. Nog 'n derde plek het by die Nederlandse Grand Prix gevolg. Leclerc het wydverspreide lof ontvang vir sy verrassingsoorwinning by die Italiaanse Grand Prix, en 'n eenstopstrategie voltooi om Ferrari se eerste tuisoorwinning sedert 2019 te verseker. Leclerc het eerste gekwalifiseer by die Azerbeidjanse Grand Prix - sy vierde agtereenvolgende voorste wegspringplek by dié byeenkoms - en tweede geëindig na 'n wedrenlange stryd met Oscar Piastri. Hy het vyfde in Singapoer geëindig, voordat hy sy derde oorwinning van die seisoen by die Verenigde State Grand Prix behaal het. Hy het toe derde in Meksikostad geëindig. Na 'n podium in die São Paulo naelren, het hy vyfde geëindig in die reëngeteisterde Grand Prix te midde van enjinprestasieprobleme en 'n strategiefout. ná 'n vierde plek in Las Vegas, het Leclerc die seisoen voltooi met podiumplekke by die Katarse en Aboe Dhabi Grands Prix, nadat hy laasgenoemde in die negentiende plek begin het. hy het die res van die veld sedert die somervakansie af oortref,

#### 2025–2026: Spanmaat van Hamilton 
[duimnael|regs|Leclerc (hier afgeneem tydens die 2025 Emilia-Romagna GP) is [Lewis Hamilton se nuwe spanmaat sedert 2025.]]
Leclerc is in 2025 as die sewemalige Wêreldbestuurderskampioen Lewis Hamilton se spanmaat gekies. Voor die seisoen het Leclerc gesê dat hy "gereed was om die kampioenskap te wen", 

Hy het agtste geëindig by 'n nat Australiese Grand Prix na 'n strategiese fout, 
en is van die vyfde plek in China gediskwalifiseer nadat sy SF-25 ondermassa bevind is. Hy het vierde geëindig by beide die Japannese en Bahreinse Grands Prix te midde van prestasieprobleme, voordat hy sy eerste podium van die seisoen met die derde plek in Saoedi-Arabië behaal het. Hy het tydens die verkenningsrondte vir die Miami Grand Prix-naelren op 'n waterplas gegly en teen die versperrings vasgery, en later agtste gekwalifiseer vir die hoofren, waar hy sewende geëindig het.

Hy het van elfde na vierde in Emilia-Romagna geklim voordat 'n laat veiligheidsmotor hom tot sesde laat val het op verouderde bande — 85 punte agter die kampioenskapleier Oscar Piastri; Leclerc het gesê hy "kon nie die situasie aanvaar waarin [Ferrari] was nie". Ferrari het in Monaco verbeter met Leclerc wat tweede gekwalifiseer, asook tweede geëindig het; hy het toe derde geëindig in Spanje na 'n laat veiligheidsmotor, hy het toe derde geëindig in Spanje na 'n laat veiligheidsmotor, vyfde in Kanada, en weer derde in Oostenryk. 

Hy was selfkrities nadat hy sesde in Brittanje gekwalifiseer het, en toe tot veertiende geval het weens 'n verkeerde natweerstrategie. Hy was vierde in die Belgiese naelren, en hy het derde gekwalifiseer en die posisie behou voor Verstappen in die nat-droë hoofren. Hy het vyfde gele by die Nederlandse Grand Prix totdat 'n botsing met Kimi Antonelli by Hugenholtzbocht sy uitval veroorsaak het. Later, in  Italië, was hy vierde te midde van 'n vroeë stryd met die derde geplaaste Piastri. Hy het 'n verrassende voorste wegspringplek in Hongarye behaal, waar hy die grootste deel van die wedren gelei het voordat hy tot vierde teruggesak het nadat hy opstelprobleme ondervind het.

Hy het in Azerbeidjan tydens die kwalifiseringsproses uitgeval en negende geëindig, voordat hy sesde in Singapoer geëindig het te midde van toenemende kommer oor die SF-25. Na 'n vyfde plek in die Verenigde State se naelren het hy die derde plek in die Grand Prix behou na 'n renlange stryd om tweede met Lando Norris. Sy voorste ry-wegspring in Meksikostad het 'n omstrede eerste draai-ontmoeting met Norris, Hamilton en Verstappen voorafgegaan, waar Leclerc tweede behou het nadat hy na die afloopgebied ontwyk het en 'n laat Verstappen-aanval weerstaan ​​het. 
Hy het vyfde plek in die São Paulo-naelren behaal voordat hy van derde in die Grand Prix uitgeval het te midde van 'n botsing met Antonelli en Piastri by die Senna 'S'.

Intra-span-konflik het vererger toe Leclerc en Hamilton 'n openbare vete met voorsitter John Elkann aangegaan het toe hulle tot vierde in die Wêreldkonstruktorskampioenskap geval het.

Ferrari—wat die SF-25-projek vroeg in die seisoen laat vaar het—het gesien hoe hul prestasie verder agteruitgaan oor die laaste drie Grands Prix. Leclerc het vierde in Las Vegas geëindig na 'n dubbele McLaren-diskwalifikasie, agtste in Katar na verskeie uitwykings in sy dertiende plek in die naelren, en vierde in Aboe Dhabi toe hy druk op die aangewese kampioen Norris geplaas het; hy het vier plekke voor spanmaat Hamilton in elke wedren geëindig.

Leclerc het sy veldtog, en die grond-effek-era, vyfde algeheel afgesluit met 242 punte—86 voor Hamilton in die sesde plek—met sewe podiumplekke teenoor Hamilton se nul, wie hy by 19 van 24 Grands Prix oortref het. Voor die nuwe onderstel- en krageenheidregulasies in 2026 het Leclerc gesê "dit is nou of nooit" vir sy vooruitsig van 'n Wêreldbestuurderskampioenskap met Ferrari. Nadat hy sterk voorseisoenvertoning met die SF-26 getoon het, het hy onmiddellik drie jaers verbygesteek om die 2026 Australiese Grand Prix te lei, en George Russell, die voorloper, agter hom gehou voordat hy in 'n strategiese mislukking na die derde plek teruggeval het.

## Profiel as renjaer 
Leclerc het 'n puik kwalifiserende geskiedenis in Formule Een, waar hy die rekord hou vir die meeste voorste wegspringplekke sonder 'n kampioenskapstitel () en die elfde meeste in die geskiedenis. Hy hou ook die rekord in óf FIA Formule 2 óf sy voorganger GP2 vir die meeste voorste wegspringplekke in 'n seisoen (8). Sy bestuurstyl is geneig om 'n motor met oorstuur te verkies, wat presiese mikro-korreksies en hoë draaispoed moontlik maak, wat sy kwalifiseerpas verbeter het. Hy het in 2019 die jongste ontvanger van die FIA-paaltrofee geword vir die meeste voorste wegspringplekke, 'n prestasie wat hy in 2022 herhaal het. Andrew Benson van *BBC Sport* het sy voorste rondte by die 2019 Singapoerse Grand Prix as "een van die kwalifiserende prestasies van die seisoen" beskryf.

Na sy agtereenvolgende voorste-posisies by die Monaco en Azerbeidjanse Grands Prix in 2021, het sy destydse spanmaat Carlos Sainz jr. Leclerc as die beste kwalifiseerder in Formule Een beskryf. Edd Straw van *The Race* het opgemerk dat "as jy praat van 'n bestuurder wat konsekwent die laaste greintjie prestasie uit 'n motor kan haal, ongeag sy beperkings, en suksesvol op die rand kan leef tydens 'n lewendige kwalifiserende rondte, dan hoef jy nie verder as [Leclerc] te soek nie", en dat "sy bereidwilligheid om op of selfs effens oor die limiet te gaan, getemper deur sy uitstekende motorbeheer wanneer dinge rof begin raak, hom toelaat om verstommende rondtetye te behaal, selfs uit motors wat nie goed hanteer nie." Laurence Edmondson van *ESPN* het sy voorste rondte by die 2022 Azerbeidjanse Grand Prix as sy "nuutste voorbeeld van sy uiterste presisie en meesterlike spoed" beskryf, en bygevoeg dat hy "ongetwyfeld 'n aanspraak maak op die titel van Formule Een se vinnigste jaer oor 'n enkele rondte"; hy het sy vermoë geprys om die vinnigste rondtes konsekwent te behaal terwyl hy die druk van 'n titelgeveg hanteer. Sy voorste rondte by die Hongaarse Grand Prix daardie jaar – waar hy die dominante McLaren MCL39 verbygesteek het – is as "sensasioneel" beskryf. Martin Brundle het gemeen dat hy die vinnigste onder die 2023 jaers was.

### Renmotors 
[alt=Leclerc racing against Lewis Hamilton at the 2022 British Grand Prix|links|duimnael|Leclerc *(agter)* jaag teen [Lewis Hamilton *(voor)* tydens die 2022 Britse Grand Prix]]
Kritici het kennis geneem van Leclerc se bekwaamheid in wiel-tot-wiel-renne. Nadat hy die voortou van die 2019 Oostenrykse Grand Prix aan Max Verstappen in die laaste rondtes afgestaan het, het Leclerc beweer dat Verstappen se skuif "nie die manier was waarop jy verbysteek nie" en dat hy sy aggressie vorentoe sou aanpas. Leclerc het verklaar dat dit "die meeste pret is wat hy ooit in Formule Een]gehad het", terwyl Verstappen bygevoeg het: "Ek dink hy was nog 'n bietjie seer van Oostenryk, so hy het baie hard verdedig, maar dis goed, ek is heeltemal daarvoor". Hy het die bynaam *il Predestinato* in die Italiaanse media gekry nadat hy sy voorsprong by die 2019 Italiaanse Grand Prix teen beide Lewis Hamilton en Valtteri Bottas verdedig het. Hy is geprys vir sy eerste draai-verbysteek op Bottas by die 2021 Spaanse Grand Prix, met Jonathan Noble van *Motorsport.com* wat die skuif as "sensasioneel" beskryf het.

Leclerc het lof ontvang vir sy stryd met Verstappen tydens die 2022 Bahreinse Grand Prix, waar hy bekend was vir sy effektiewe gebruik van die sleurverminderingstelsel.  Hy is deur Hamilton geprys na hul stryd tydens die 2022 Britse Grand Prix, waar Leclerc hom aan die buitekant van *Copse* op ouer bande verbygesteek het. Alex Kalinauckas van *Autosport* het sy renvaardigheid na die 2024-seisoen geprys en verskeie gevalle van sy verdedigende bestuur teen vinniger masjinerie uitgelig, sowel as 'n verbysteek van George Russell tydens die Chinese Grand Prix. Hy is verder geprys vir sy bandbestuur tydens die Italiaanse Grand Prix. Hy is verder gestraf vir die veroorsaak van 'n botsing met Verstappen tydens die 2019 Japannese Grand Prix en vir die onreëlmatige verdediging teen Russell tydens die 2025 Hongaarse Grand Prix. Die 1996 Wêreldbestuurderskampioen, Damon Hill, het sy renmentaliteit as "wen of faal" beskryf.

### Helm 
alt=From above, Leclerc sat in the cockpit of his Ferrari SF1000 at 2020 Formula One pre-season testing|regs|duimnael|Leclerc se 2020 helmontwerp het die vlag van Monaco omring deur sy logo in rosso corsa bevat.
Leclerc se helmontwerp bevat 'n basiskleur van rosso corsa met 'n Monegask-vlagstreep langs die deksel. Die woorde "Papa" en "Jules" is op die kant gegraveer, ter nagedagtenis aan sy vader, Hervé Leclerc, en sy peetvader, Jules Bianchi. Hy het 'n volledige huldeblykhelm gedra vir beide die 2019 Monaco Grand Prix en Bianchi by die 2024 Japannese Grand Prix, die tiende herdenking van sy noodlottige ongeluk.

Hy het voorheen 'n huldeblyk vir Sebastian Vettel gedra by die 2020 Aboe Dhabi Grand Prix - hul laaste wedren as spanmaats. Omstredenheid het ontstaan oor sy Gilles Villeneuve -ontwerp vir die 2023 Kanadese Grand Prix nadat die Villeneuve-familie beweer het dat hy nie toestemming gevra het nie; Jacques Villeneuve het egter die gebruik daarvan toegestaan in 'n mondelinge bespreking met Leclerc na die skeuring. Hy het 'n huldeblykontwerp vir sy vertrekkende spanmaat Carlos Sainz jr. by die 2024 Aboe Dhabi Grand Prix gedra.

## Formule 1-uitslae
[duimnael|340px|Leclerc behaal 'n tweede plek in 'n [Scuderia Ferrari|Ferrari SF-23 tydens die 2023 Oostenrykse Grand Prix.]]

* † Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
* ‡ In België is halwe punte toegeken in 2021, weens 'n verkorte wedren na hewige reën.
* ***** Seisoen is nog aan die gang.

## Notas 
## Verwysings